
PERSONATGES 


avi  joan   78  anys. 

PERE   50  » 

ÀNGELA   44  » 

ANDREU   25  » 

MARIONA   19  » 

WJIS.    .......  22  » 

JAUME  .    .  52  » 

Veus  d'un  chor  de  caramelles 

I/acciò  en  un  poblet,  aprop  de  Barcelona, 
Som  cap  al  tart  de  la  revetlla  de  Pascua. 
Època  actual. 

Dreta  y  esquerra,  les  del  espectador 


Aquesta  obra  va  representarse  per  primera  ve- 
gada a  la  societat  «Tannhauser»  en  la  nit  del  12  de 
Mars  de  191 1,  baig  el  sigüent  repart:  Avi  Joan, 
Sr.  Andreu;  Pere,  Sr.  Mombru-Mirats;  Àngela,  se- 
nyora Ugas;  Andreu,  Sr.  Màs;  Mariona,  Srta.  Bo- 
forull;  Jaume,  Sr.  Valls;  y  Lluis,  Sr.  Cardona. 

ACTE  UNICH 


L'escena  representa  una  casa  de  pagès,  decorada 
ab  molta  pobresa.  A  la  dreta  una  porta  que  comu- 
nica ab  la  cuina  y  un'altre  a  l'esquerra  que  con- 
dueix a  les  habitacions  interiors  de  la  casa. 

L'escena  reb  la  llum  per  una  gran  portalada  que 
hi  ha  al  fons,  per  la  que's  veuen"  camps  y  vinyes. 
A  mà  dreta,  una  llar  apagada,  sobre  la  que  hi  han 
xicres,  plats,  etz  ,  etz.  y  un  llum  d'oli  apagat.  A  mà 
esquerra,  segon  terme,  una  taula  gran  de  fusta* 
rosegada  pels  anys;  a  una  banda  de  la  taula  un 
banch  ab  tota  sa  llargada  y  a  l'altre  cadires  de 
boga. 

Per  l'escena  escampats  s  hi  veuhen  cabassos, 
picots,  fangas  etz.  etz.  y  per  la  paret  algún  quadro 
antich. 

En  tota  l'escena  s'hi  respira  un  regust  d 'anti- 
güetat. 


ESCENA  PRIMERA 

AVI  JOAN  y  MARIONA 

Abdós assentats  no  molt  lluny 
un  del  altre.  L'Avi,  en  cadira 
de  brassos. 

Mariona.  (Cantant  baíxet)  «A  la  voreta  del 
mar,  n'hi  ha  una  donzella».  (Parant  de  cop 
y  mirant  a  l  avi )  Qaè  penseu  avi? 

Avi.  (Soptat  per  la  pregunta.)  En  què  dius?  <jen 
què  penso? 

Mariona.  Com  vos  veig  tant  cap-ficat. 

Avi  Cap-ficat?...  donchs  mira  no  pensava  en 
rès  en  aquest  moment.  No  pensava  en  rès 
y  tot  escoltant  la  tevacansó  m'anava  venint 
com  una  mena  de  son  dolsa,  molt  dolsa... 
Canta  Mariona,  canta  que  m'agrada  sentir 
la  teva  veu. 

Mariona.  De  debò  vos  agrada  la  meva  veu? 
Aixecantse. 

Avi  Si,  si  de  debò  que  m'agrada. 

Mariona.  Donchs  mireu,  no  ho  vull  creure 
perquè  l'altre  dia'n  Lluis'm  va  dir  que  te- 
nia una  veu  molt  lletja. 

Enfadada. 

Avi-  Y  que  sab  ell  d'aquestes  coses.  Devia  dir* 
tho  pera  ferie  enfadar.  Au  càntala,  càntala 
aquella  cansó  tant  maca. 

Mariona  (Rient.)  Mirèusel  al  jayo!  Are  vol 
que  li  canti  una  cansó  pera  trencar  el  son. 
Voleu  que  vos  canti  el  Noy  de  la  Mare  tot 
abrassantvos  com  a  la  quitxalla? 

Avi.  Si  com  ala  quitxalla.  (Pausa.)  Ja  soch 

vell  Mariona  y  com  més  vells  ens  tornem 

més  criatures.  Qui  pogués  tornar  enreral 
Mariona.   (Passantli  la  mà  per  el  cap.) 

Quants  anys  teniu  avi? 
Avi.  Una  carretada,  filla  meva.  Aprop  de  vuy- 

tanta. 

Mariona.  Vuytanta  anys?  Qui  pogués  arri- 
varhil 

Avi.  No  servim  per  rès  en  aquesta  edat;  no 
fem  més  que  nosa.  (Aixecant  una  camaab 
pena.)  Té,  veus,  les  cames  ja  no  m'obeiexen, 
les  remalaides.  El  cor  prou  que  corre:  sem- 
pre va  endevant,  però  les  cames  s'encallen 
y  té  consumeixte  en  una  cadira.  Sempre 
esperant  l'hora  darrera,  la  qu'ens  fa  felissos. 

Mariona.  Donchs  avuy  si  qu'aniràn  aquestes 
cames  y  forsa,  Hem  d'anar  a  sentir  les  ca- 
ramelles. Que  no  vos  agraden  avi? 

Avi»  Que  si  m'agraden  dius?  Quants  recorts 
en  aquesta  diada! 

Mariona.  Oy  que  vindreu?  y  de  brasset  ab  mi 

que  hi  vindreu. 
Avi.  Però  si  no  puch  caminar. 
Mariona.  Si,  si  que  vindreu.  (Mirant  fora  al 

carrer.)  Guaiteu,  guaiteu  avi  quin  cel  més 

ras.  Quina  nit  més  bona. 

Pausa.  Tots  dos  han  quedat 
muls.  La  Mariona  s'haurà 
quedat  mirant  fora  al  carrer 
com  encantada  y  l'avi  aclofat 
a  la  cadira,  ab  la  mà  segueix 
el  compàs  d'una  cansó  que 
recorda  de  sa  joventut.  Silen- 
ci. La  Mariona's  tomba  y 
veyent  a  l'avi,  l'observa  curts 
moments. 

Mariona.  Què  feyeu  avi? 

Avi.  (Aixecant  el  cap  esparverat  com  sif$  des-* 
pertés  d'nn  somni.)  Cantava. 

Mariona.  Cantàveu?  No  vos  he  pas  sentit. 

Avi.  Ohl  era'l  cor  qui  cantava  una  bella  cansó. 
Era'l  cor  que  fugint  de  ma  feixuga  carn,  se 
n'entomava  en  aquells  temps  jovenívols, 
en  que  en  diada  com  avuy  jo  també  canta- 
va mon  amor  a  l'aymada. 

Mariona.  Que  també  hi  anàveu  a  les  cara- 
melles avi? 

Avi.  Ovdà!  No  pas  pochs  anys  que  vaig  anarhi. 
Ferò  ja  parlo  d'uns  quaranta  enrera; 

Mariona.  (Ab  intenció)  No  m'en  recordo 
pas! 

Avi.  Y  que  t'has  de  recordar  beneytona.  Qui 

sab  ahont  feyes  nit  aleshores. 
Mariona.  Y  en  Pere  també  hi  anava? 
Avi.  No;  en  Pere  no  hi  ha  anat  may,  no  li 

agradaven  aquestes  coses  de  joves.  Estava 

sempre  per  la  íeyna. 
Mariona.  Es  un  bon  Jan^pobre  Pere, 
Avi.  Y  tant  si  ho  es,  Mariona.  Y  aquet  fill  que 

li  ha  sortit  tant  diferent  d'ell. 
Mariona.  Qui,  l'Andreu? 
Avi.  Si  l'Andreu.  Vaya  una  pessal 
Avi.  Voleu  dir  qu'es  dolent? 
Avi.  Dolent  no  que  no  ho  es,  té  bon  cor  però 

'Isamichs... 
Mariona.  El  què? 

Avi.  Els  amichs  l'han  portat  per  mal  camí.  No 
sé  quins  vicis  té  el  jovent  d'avuy.  Ditxós 
jugar! 

Mariona.  Què?  Voleu  dir  que  l'Andreu  juga? 

Avi.  Si  filla  meva,  juga. 

Mariona.  Y  ho  sabeu  ben  bé  del  cert  avi? 

Avi.  Y  tant  del  cert  que  ho  sé...  Mira  deu  fer 
cosa  d'un  any  que  va  anar  per  primera 
volta  a  la  fira  de  bestiar.  Donchs  d'aliava- 

res  ensà  que  juga.  Gent  que's  trova  per 

aquest  mons  de  Deu;  gent  viciosa  y  mira... 

quan  porta  diners  assobre,  sempre'n  trova 

d'aquestos  amichs. 
Mariona.  Y  ha  perdut  molts  diners? 
Avi.  Més  ne  portés,  reíra!  Està  clar  com  qu'es 

novell,  li  fan  pagar  l'aprenentatje. 
Mariona.  Quanta  dolenteria  hi  ha  per  aquet 

mon.  No,  avi? 
Avi.  Y  tant  filla  y  tant.  (Pausa  curta)  No  ho  has 

reparat  may  quant  torna  de  fira,  que  mot- 

xo  y  mal-carat?  Sembla  un  diable,  tot  ho  fa 

anar  enrenou,  a  tothom  engega.  (Indignat.) 

Sembla  mentida! 

Mariona.  Ja's  curarà,  avi. 

Avi.  Ho  dupto  Mariona.  Aquet  vici  quan  se 
arrela,  es  remalehit.  Gira  la  persona  d'una 
manera...  Tant  carinyós  qu'era  avans  l'An- 
dreu, y  ara  ha  posat  un  genit  del  botavant. 
Sorrut  y  ab  un  posat  de  tant  se  m'endona 
que  quan'l  veig  tot  se'm  remou.  (Recordant 
temps  passats )  Tant  com  ha  costat  als  nos- 
tres avis,  al  montar  aquesta  casa. 

Mariona.  Ja's  curarà  avi,  ja  ho  veureu  com 
si  qu'es  curarà. 

Avi.  Oh!  no  ho  creguis  pas  filla  meva.  L'An- 
dreu no  pararà  fins  que'ns  hagi  arruinat. 
(Trist.)  No  trigarà  gaire  temps  en  lograrho, 
no! 

Mariona.  Que  vos  poseu  trist  avi?  ( Alegro - 
ya  )  5i  comensem  a  parlar  de  coses  tristes 
m'en  aniré  y  vos  deixaré  tot  sol.  Avuy  no 
n'es  dia  de  coses  tristes!  Demà  es  Pasqua, 
avi.  <;Qae  ja  no  vos  enrecordeu  que  demà 
es  Pasqua? 

Avi.  Oh!  si,  Pasqua!  Quin  jorn  d'alegries  el 
d'avuy  pels  cors  joves. 

Maríona.  Y  vos  que  no  vos  hi  sentiu  de  jo- 
ve, avi? 

Avi.  El  cor  sempre,  Mariona. 

Alegre. 

Maríona.  No  més  que'l  cor?  Pobre  avií.,. 
Donchs  jo  tota,  tota  m'hi  sento  de  jove. 
Tinch  unes  ganes  d'estimar  avuy...  (Pausa) 
Jo  voldria  que'n  Lluis  fos  aquí  per  pregun- 
tarli  una  cosa. 

Avi.  Qu'es  algun  secret? 

Mariona.  No,  no.  No  vull  dirho  que  des- 
prés li  dirieu  a  n'ell  per  ferme  la  burla. 

Avi.  Deu  ser  una  cosa  molt  grossa! 

Mariona.  Vull  preguntarli  si  m'estima. 

Vergonyosa. 

Avi.  Y  quantes  vegades  t'ho  ha  dit  ja? 

Mariona.  Oh!  moltes.  Però  desde  ahir  que 
no  m'ho  ha  dit  y...  no  sé  perquè  quan  m' 
ho  diu  tot  agafantme  les  mans'm  sento  tant 
ditxosa! 

Avi.  Oh!  beneytona.  Poch  senyi 

Mariona.  Oh  si  poch  seny  però,  m'agrada, 

ves! 

Avi.  Avuy  n'es  diada  d'amors.  En  la  diada  de 
avuy  tot  l'amor  surt  rebotent  del  cor  y  pas- 
sant per  la  gola's  torna  en  bella  cansó. 

Mariona.  Canteumen  una  d'aquells  temps, 
avi. 

Avi  Ja  no  m  en  recordo.  Ja  fa  tants  anys. 
Mariona.  Canteume  aquella... 
Avi  (^uina? 

Mariona.  Aquella  que  cantàveu  y  jo  no  vos 
sentia. 

Avi.  Cà!  no  m'enrecordo. 

Mariona.  Au,  si,  si  tot  seguit  a  cantaria  c 

sino  m'enfado.  Tant  grandassot  y  encara 
fa'l  rebeco'l  jayo  de  casa. 
Avi.  No  m'atabalis. 

Mariona.  Que  voleu  que  us  fassi  un  postura 
y  la  cantareu. 

Fentli  postures. 
Avi.  Però  que  no  ho  veusqu'ab  prou  feynes 

puch  enrahonar  y  encara  se'm  sentís. 
Mariona.  Bueno  no  canteu  donchs,  però  si 

que  la  direu  com  qui  recita  la  dècima. 
Avi-  Calla  donchs  que  miraré  si  m'en  recordo. 

(Fent  memòria.)  Ah  si,  ja  ho  sé.  (Mariona 

està  atenta  ) 

Tendra  floréta  flairosa 

del  jardí  del  nostre  cor, 

tendra  floreta  ufanosa 

tota  radianta  d'amor. 

Altra  volta  n'ha  arrivat 

la  bella  Pasqua  florida, 

y  en  mon  cor  s'hi  es  despertat 

novell  amor  que'm  dona  vida. 

Ets  humil  com  violeta 

amagada  en  vert  fullatje, 

y  es  ta  cara  tant  hermosa 

que'n  mon  cor  tinch  ton  imatje. 

Tota  la  nit  passaria 

aqui  dessota  cantant; 

tota  ma  vida  estaria 

al  teu  costat  estimant. 

Plé  de  perfumada  rosa 

quan  acabem  de  cantar, 

la  panereta  amorosa 

veuràs  pel  balcó  pujar. 

Si  no  es  ingrat  lo  teu  cor 

en  aquesta  cistelleta 

hi  caurà  alguna  coseta 

que  per  mi  serà  un  tresor. 

Mariona.  Molt  bé,  molt  bé. 

Picant  de  mans. 
Avi.  Tot  suo.  (Axxugantse.)  T'ha  agradat? 
Mariona.  Molt,  molt,  torneuhi. 
Avi.  Més  t'agradaria  que  te  la  digués  en  Lluís, 
oy? 

Mariona.  OhI  en  Lluis  ja  m'en  diu  també, 
però  me  les  diu  a  cau  d'orella. 

Àngela.  (Veu  de  ï Àngela  desde  dins.)  Mario- 
na! Mariona! 

Mariona.  Ja  vinch  ja.  (Syen  và  y  al  ser  a  la 
porta  (dreta)  es  topa  ab  ï Àngela.)  Are  venia. 

ESCENA  II 

DitS  y  ÀNGELA 

Àngela.  Apa  Mariona,  enllesteix  el  sopà  que 

aviat  vindrà  en  Pere. 
Mariona.  Si,  no  pot  trigar  gaire. 
Àngela.  Apa  donchs,  enllesteix. 
Mariona.  Va  tot  seguit,  ja  veureu*com  ab  un 

salt  quedarà  tot  llest. 
Avi.  Apa  qu'els  budells  ja'm  rondinen  y  no 

s'entenen  de  rahons. 

La  Mariona  treu  les  estova- 
lles y  para  h  taula. 

Àngela-  Mira  Mariona  mentres  acabes  d'arre- 
glar el  sopà,  jo  m'arrivaré  a  veure  si  veig 
venir  a  n'en  Pere.  Vindrà  tant  carregat! 

Mariona.  Si  aneu,  ja  aniré  fent. 

Àngela.  Donchs  fins  després. 

Àngela  s'en  và. 

Avi.  (Cridant  )  Àngela,  Àngela. 

Àngela.  (Tornant  entrar  )  Què  voleu? 

Avi.  Mira  ja  veuràs  també  vindré.  Encar  que 

no  més  sia  pera  portar  un  cistellet  ja  servi- 
ré Entretant  faré  gana. 

Àngela.  (Allargantli  el  bras.)  Apa  donchs 
agafeavos. 

Mariona.  Cuidado  caure. 

Avi  -  (Tot  anantsen  de  brasset  ab  l Àngela.)  Tu 
deus  guardarten  de  caure.  El  dimoni  sem- 
pre vetlla. 

Desapareixen. 

ESCENA  III 

mariona,  sola 

Mariona  entra  y  surt  dues  o 
tres  voltes  de  la  cuina  portant 
efectes  per  des-obre  la  taula, 
tot  parantse  ab  aspecte  trist. 

Mariona.  Pobre  avií  com  m'estima!  y  jo 
també  l'estimo  a  n'ell.  Ell  ha  fet  per  mí 
molt  més  que  no  faria  un  pare.  Oh!  els 
pares.  Molts  cops  m'he  preguntat:  o^Tinch 
pares,  jo?»  Oh!  no  ho  sé  pas  si'n  tinch.  Jo 
no  sé  més  que  un  jorn  de  molt  petita  va- 
reig  trobarme  sola,  ben  sola.  Y  jo  anava 
purduda  per  pobles  y  més  pobles,  com  au- 
cella  que  busca  son  niu  qu'unes  mans  traï- 
dores han  pres...  Y  rodant,  rodant  vaig 
arrivar  a  n'aquest  poble  y  la  primera  per- 
sona que  vaig  veure  va  ésser  l'avi.  Vaig  de- 
manarli  una  almoina  y  amanyagantme  va 
endúrsemen  en  aquesta  casa.  jQuina  ale- 
gria la  meva!  Trovar  el  carinyo  que'm  ro- 
baren els  que'n  mal  hora'm  llensaren  al 
mon.  (Plora  )  Fora,  fora,  joh  tristesa  meva! 
Avuy  es  jorn  d'alegries. 

Aixugantse'ls  ulls. 

ESCENA  IV 

mariona  y  lluís  (Qu  entra  tot  cap  baix  ) 
Mariona  al  adonarsen  li  diu, 

Mariona.  Què  tens  Lluís!  Què't  passa? 

Ullis  Què  vols  que'm  passi;  que  ja  comenso 
a  perdre  les  esperanses.  Toí  me  surt  mala- 
ment. 

Mariona.  Oh!  pobre  Lluís!  Tens  qué  anara 
servir? 

Lluis.  Oh!  no!  amor  meu.  Que  no  podria  dei- 
xarte.  Are  tot  venint  cap  aquí,  venia  trist, 
pensant  en  ma  desgracia,  ja'm  veya  ab 
aquell  vestit  de  soldat  y  aoarcnen  lluny 
molt  lluny,  y  fins  en  mitj  de  ma  desgracia 
'm  conformava.  Però  he  arribat  aquí  y  al 
veuret  tant  hermosa,  s'ha  encès  dintre  meu 
un  foch  de  rebelió. 

Mariona.  Pobre  de  mí! 

Lluís.  Oh  no!  Mariona  jo  no't  deixaré,  no 
puch  deixarte.  Primer  ho  probaré  tot. 

Mariona.  Sí,  sí  Lluis;  y  si  per  cas  no  po- 
guessis... 

Plora. 

Lluis.  Per  què  plores  tonteta?  {Treyentli  les 
mans  dels  ulls.)  Aixeca  ton  hermós  capet, 
Mariona...  Mirem.  (Ella  ho  fa.)  Aixís  ben 
fixso.  Qu'aixís  mirantme  fixament,  dintre 
tos  ulls,  jo  m'hi  veig  y'm  sento  tot  joyós 
de  veuremhi  dintre  teu.  (Pausa)  M'estimes? 

Mariona.  (Resolia.)  Ab  tota  lanima. 

Ell  l'abrasa. 

ESCENA  V 

Dits  jaumet  y  desseguida'n  pere,  àngela 
y  avi  quant  sindiqui. 

Jaumet  qn'  entra  primer  y 
atrapa  a  en  Lluís  y  la  Mano- 
na  en  el  moment  que  s'abra- 
sen. 

Jaumet»  Endevant,  endevant.  Ja  m'entorno. 

La  Mariona  fuig  esparverada 
d'en  Lluis.  Entra'n  Pere  ab 
un  xapo  y  un  càvech  y  la  bo- 
teta  del  vi  deixantho  eh  un 
recó. 

Mariona.  (A  n'en  Lluís.)  Veus,  veus  ja  t'ho 
deya  jo. 

Lluís.  (A  Jaumet.)  Que  tens  enveja? 

Pere.  Què  hi  ha,  què  passa? 

Jaumet.  Res  qu'aquestos  dos  se  disputaven 

y... 

Mariona.  Deixeulo  dir  en  aquest  beneyt. 

Jaumet.  Bó!  Ja  m'ha  tocat  el  rebre. 

Póre.  Y  donchs,  Lluis  que'ns  contes  de  nou? 

Lluis.  De  nou  quasi  res  però... 

Pere.  Però  què?  Que  hi  ha  alguna  cosa. 

Jaumet.  Que  voleu  que  hi  hagi  home.  Bara- 

Ues^d'enamorats;  vethoaquí. 
Pere.  De  debò  Mariona? 

Mariona.  (Plorosa.)  Soch  molt  desgraciada, 
Pere. 

Jaumet.  No  vos  ho  cregueu  perquè  quan 
he  arribat  ja  feyen  les  paus. 

Pausa.  Tots  han  quedat  ca- 
llats, la  Mariona  plora;  en 
Lluis  miranteela  a  n'ella;  ea 

Pere  mirant  a  un  y  altre,  no 
sabentse  esplicar  lo  que  pas- 
sa y  en  Jaumet  mirant  a  tots 
ab  una  rialla  burleta.  Entra 
PAv;  portant  el  cistellet  del 
menjar  d'en  Pere  y  l'Angela 
portant  un  feix  d'herbes  que 
deixa  a  un  recó. 


Jaumet.  Ola,  que  hi  ha  de  bó? 


Avií  Oue  paseu  el  rosari? 

Mariona.  (Aixugantse  els  ulls  y  tirantse  al 
coll  del  Avi )  Avi,  Avií 

Àngela.  Però  què  passa? 

Pere,  No  ho  se  pas  noya! 

Avi.  Mariona  filla,  què  tens,  què't  passa? 

Mariona.  Soch  molt  desgraciada  Avi!... 

Lluís.  Cà  no  es  ré,  sinó  qu'aquesta! 

Àngela.  Que  vos  heu  renyit  ab  la  noya? 

Lluís.  Cà,  sino  que  quan  comensea  a  sortir 
les  coses  malament!... 

Pere.  El  què?  Lo  de  Soldat? 

Mariona.  Sí,  avi  sí.  En  Lluís  se'n  va  a  sol- 
dat. 

Avi.  De  debò  Lluís? 

Lluís.  No  pas  per  are!  Peró  si  no  com  qu'ha 
arribat  el  temps  de  pagar  y  per  are  no  n'hi 
han  de  fets... 

Àngela.  Verge  Santíssima! 

Jaumet.  Si  jo  pogués,  Lluís!  Però  noy  ja  ho 

veus  no  més  porto  menuts. 
Lluis  Gràcies,  gràcies,  ja  sé  que  si  poguessis 

ho  faries. 


Avi.  ( 
Àngela.  | 


Deuvosguard.  { 


Els  altres  no  contesten. 

Avi.  Tant  debò  poguéssim  ferho  nosaltres.  De 
bona  gana  ho  faríem. 

Pere.  Quina  picossada  per  la  butxaca. 

Lluis.  Ja  podeu  ben  dirho. 

Jau m et  (Bromejant.)  Noy  t'hauries  de  ca- 
rregar la  motxila  y  uno,  dos,  tres,  uno 
dos... 

Mariona,  Calla,  calla,  ximplet  no  fassis  bro- 
mes ab  aquestes  coses. 

Jaumet.  Si  bromes  ja  ho  sabràs  lo  qu'es  pa* 
tir... 

Llu  18.  No  més  me  falta  una  prova:  si  aquesta 

no'm  surt,  estich  perdut. 
Avi.  Animo  donchs  Lluis!... 
Lluís.  Mireu  que  m'en  hi  vaig  totseguit. 
Jaumet.  No  fen  escaparàs  pas. 
Lluis.  Qui  sapl...  Adeu  Mariona  prega  per  la 

meva  sort. 

Mariona.  Oh!  si  pregaré  per  la  teva  sort  qu, 
es  també  la  meva. 

S'estrenjen  les  mans. 

Lluis.  Avant  tothom! 
Àngela.  Ja  t  en  vàs? 

Lluis.  Sí  ja  tornaré  després  per  anar  a  sentir 

les  caramelles. 
Mariona  Torna  aviat,  eh? 
Lluis.  Desseguida  bonica!  Avant  tothom! 
Tots.  Adeu  Lluis. 

Lluis  s'en  và  pel  foro.  La  Ma- 
riona's  queda  a  la  porta. 
Pausa. 

ESCENA  VI 

Dits  menys  lluís. 

Pere.  Qu'un  no  pugui  estar  may  tranquil  en 
aquest  mon.  Quan  no  es  per  jiaps  es  per 
cols. 

Jaumet.  Y  moltes  vegades  per  les  dugués 
coses. 

Avi*  (A  Jaumet.)  Tu  sempre'l  mateix. 

Jaumet.  Pse,  que  hi  farém.  (Veyenta  la  Ma- 
rtona.)  Mireu  aquella  com  bada! 

Àngela.  Gom  s'estimen  pobrets. 

Treu'ls  coberts  del  calaix  de 
la  taula  y  l'acaba  d*arreglar. 

Avi.  Y  forsa  que  s'estimen. 

Pere.  La  Mariona  s'ho  mereix  y  ell... 

Avi.  Ell  es  un  tros  de  pà.  Si  no  s'espatlla  po- 
den ésser  felissos 

Àngela.  En  Lluis  no  té  quartos,  però  té  far- 
ses ganes  de  trevallar  y  bons  sentiments, 

Jaumet.  A  veure  com  ne  sortirà  d'això  de 
soldat. 

Àngela.  Deu  fassi  la  gràcia  de  qu'en  surti  bé. 
Avi.  Deu  ho  farà! 

La  Mariona  entra  y  agafant 
els  plats  de  sobre  la  taula 
apilotats  els  aixuga  y'ls  posa 
ab  ordre. 

Mariona.  (Suspirant.)  Ay  Deu  meu! 
Àngela.  Què  tens,  en  què  penses? 
Mariona.  En  què  voleu  que  pensi  p  obr 
de  mí! 

Avia.  No  hi  pensis  mes  tontota,  tot  sortirà  bé 

si  Deu  ho  vol* 
Mariona  Si  Deu  ho  vqL,  y  si  no  hovoL* 

Àngela.  Tenim  que  cumpiir  la  seva  santa  vo- 
lutat,  filla  meva. 

Pausa. 

Jaumet.  (Per  Mariona.)  Això  es  una  dona 
com  call  Ab  una  dona  aixís  fora  l'home 
mes  feíis  del  mon. 

Pere.  Que  no  n'estàs  content  de  la  Tuyes? 

Jaumet.  Ab  prou  feynes.  Me  và  sortir  gayra- 
bé  carabassa. 

Àngela.  Tots  en  diheu  mal  de  les  dones,  pe- 
rò tots  ens  veniu  al  darrera. 

Jaumet.  Vosaltres  sou  les  que  us  poseu  al 
devant. 

Àngela.  Y  sense  nosaltres,  ^què  tarieu  els  ho- 
mes? 

Jaumet.  Què  fariem,  què  faríem,  què  vos  di- 
ré jo.  En  les  hores  d'aburriment  potser  si 
que  us  trovariem  a  faltar. 

Àngela.  Ah!  no  més  quen  les  hores  d'abu- 
rrimenti  És  a  dir  que  no  més  servim  que 
per  divertir! 

Mariona  se?n  va  a  la  cuina. 
Jaumet.  Segons  y  conforme.  La  meva  ni  per 

això  serveix.  Tot  lo  dia  rondina  y  crida. 
Pere.  Senyal  que  t'ho  mereixes. 
Avi.  Si  la  Tuyes  te  sentia  prou  t'escanyava. 
Jaumet.  (A  Vavi).  Total  un  escàndol  més. 

[so  vindria  pas  d'un. 
Mariona.  (Sortint  de  la  cuina).  <jQue  voldreu 

sopar  desseguida? 
Avi.  ;Si,  noya,  si!  Aixís  qu'estigui  pòrtal. 
Mariona.  D'aquí  una  mica  estarà. 

S'entoma  a  la  cuina. 
Àngela.  (Anantsen  cap  ahont  va  la  Mariona). 

Ja  veuràs  t'ajudaré  y  aixís  enllestirem. 

Pere.  Ves,  ves,  que  les  tripes  ja  rondinen. 
Pausa. 

Jaumet.  Pobre  Mariona,  s'ha  quedat  tota 
entristida. 

Avi.  Ja  veuràs  la  xicota,  no  n'hi  ha  per  me- 
nos.  Lo  qu'es  que  si  en  Lluís  va  a  soldat, 
com  crech  que  hi  anirà,  no  sé  pas  com  ens 
ho  farem. 

Pere.  [Quina  llàstima!  Pobre  Mariona. 

Jaumet.  Sembla  com  si  fos  ahir  que  vos  la 
vàreu  ficar  a  casa. 

Pere.  Era  tota  menuda.  Si,  mira,  aviat  farà 
vuit  anys  qu'es  nostre. 

Avi.  Si,  vuit  anys  farà  aviat...  M'en  recordo 
ben  bè  del  dia  que  la  vareig  recullir...  Era 
una  tarde  d'hivern,  freda,  molt  freda.  Va 
fer  un  dia  tot  rúfol,  ab  un  ventot  d'allò 
més  fret:  semblava  que  volgués  nevar.  Era 
ja  cap  al  tart  de  la  tarde,  quant  vaig  plegar 
del  camp,  que  jo  venia  cap  aquí,  quant  al 
ésser  a  la  plassa  de  la  vila,  vareig  sentirme 
una  veu  per  darrera  meu  qu'em  cridava: 
«Home,  bon  home,  un  bocinet  de  pà  »  De 
moment  no  vareig  ferne  cas;  faig  tres  o 
quatre  passes  més  però...  no  vaig  poguer 
seguir.  Sens  adonarmen  vaig  ficar  mà  al 
cistell  pera  donarli  lo  que'm  demanava, 
però  aquell  dia  ni  una  engruna  n'havia 
quedat. 

Jaumet.  Y  allavors  què  vàreu  fer? 

Avi.  Ella  que  al  veure  l'acció  havia  corregut 
cap  a  mi,  va  quedarse'm  parada  al  devant 
tota  contrariada. 

Jaumet.  <jY  era  tant  macota  com  aré? 

Avi.  Igual,  igual.  Sempre  ho  ha  estat  de  ma- 
ca... Jo  que  a  les  hores  veient  aquella  mos 
sota  bon  xich  grandassota  y  tota  sola,  li 

vareig  preguntar:— «Ahont  son  els  teus  pa* 
res?»—  So  ho  sé— va  dirme— Ja  fa  temps 
que'm  trovo  sola,  no  sé  si  n'he  tingut  de 
pares. 

Pere.  «jVes  qui  devien  ser  els  seus  pares? 

Jaurnet.  [No  pas  cap  gent  de  bè! 

Avi»  Me  va  fer  una  pena  a  les  hores;  li  vaig 
allargar  la  mà  y  la  vaig  portar  aqui  casa 
per  passar  la  nit.  A  l'endemà  al  matí,  ja 
s'havia  despedit  per  anarsen  altre  volta  a 
captar.  La  vaig  acompanyar  fins  a  la  poria 
y  al  obrir,  [quina  blancor!  havia  nevat! 
fcílla,  la  Mariona,  se  va  posar  a  plorar  y  jo, 
comprenent  la  seva  pena,  vaig  tancar  la 
porta  altre  volta  ya  n'aquí  la  tenim  fins 
que  la  mort  lentregui. 

Pere.  Y  vàreu  fer  una  bona  obra,  pare. 

Jaurnet.  Això  es  tenir  bon  cor! 

Avi.  Y  no  n'estich  pas  gens  empenedit,  per 
que  la  Mariona  es  un  àngel  de  bondat. 

Jaurnet.  Aixis  fos  la  meva. 

Pere.  Ja  hi  tornem?  Sempre't  queixes. 

Jaurnet.  Y  ab  rahò,  vethoaquí. 

Avi.  Y  donchs? 

Jaurnet.  Afigureuse  que  are  m'agafat  la  ma- 
nia de  que  bech  massa. 

Avi.  Digues  donchs,  qu'agafes  el  gat. 

Jaurnet.  No  pas  sempre. 

Avi.  Donchs  fas  molt  mal  fet,  si  algun  cop 
beus  massa.  Es  un  vici  molt  dolent  y  molt 
lleig. 

Jaurnet.  Me  sembla  que  no  s  pot  pas  quei- 
xar... Es  l'únich  vici  que  tinch. 

Pere.  Bè,  aixís  ja  pot  callar, 

Jaurnet.  Si  are  fos  a  fer,  prou  me  quedava 
solter» 

Avi.  Ben  fet,  noy. 

Pausa.  Surt  !a  Mariona  ab  la 
cassola  de  les  sopes  y  al  da- 
rrera l'Aügela. 

Mariona.  Quant  voigueu. 

Deixantla  sobre  la  taula. 

Jaumet  (Per  la  Mariona).  Això  si,  que  es 
una  dona.  (Tots  se  l  miren  mitg  rient). 
Veig  que  aneu  a  sopar,  ab  això  m'en  aniré 
a  buscar  el  meu. 

Pere.  Que'n  vols  del  nostre? 

Avi.  No  fassis  compliments. 

Jaumet.  No,  no,  gràcies...  Vaja,  alanta  tot- 
hom. 

Tots  Adeu,  Jaumet. 

Jaumet.  (Tombantse).  j Ah!  suposo  que  ani- 
reu a  la  vila  a  sentir  les  caramelles. 

Avi  Les  cames  tenen  que  dirho. 

Jaumet.  Apa  donchs;  que  ja'ns  hi  veurem  ab 
la  de  casa. 

Sfen  va. 

ESCENA  VII 

dits,  menys  jaumet. 

S'aixequen  tots  y  s'en  van  a 
taula.  Tots  els  llochs  queden 
ocupats,  menys  un  qu'es  el 
de  l'Andreu. 

L'Angela  destapa  la  casso- 
la fumejanta  y  omplint  plats 
diu. 

Àngela.  Ne  teniu  prou,  avi. 
Avi  Massa,  noya,  massa;  <;ahont  vas  ab  aques- 
ta platerada  de  sopes? 
Por©  Menjeu,  home,  menjeu, 

Pausa.  Va  repartint  a  tots  y 
tots  comensen  a  menjar. 

Àngela.  (Omplint  el  plat  de  l  Andreu),  ^Tam- 
bé triga  avuy  aquell?  Tot  se  li  refrederà. 

Pere  Que  se  li  refredi,  ja  sab  l'hora  que  so- 
pem. 

Tots  van  menjant. 
Fins  aquí  l'escena  s'haurà 
anat  enfosquint  paulatina- 
ment  fins  a  quedar  gairebé 
tota  fosca. 

Avi.  Mariona. 
Mariona.  Què  voleu  avi? 
Avi.  Hauràs  d'encendre'l  llum;  gairebé^no  s'hi 
veu. 

Àngela.  Ay  si,  quina  foscorl 

Mariona  encén  el  llum. 

Avi.  Aixís,  sembla  un  altra  cosa. 

Mariona  se  n'entorna  a  seure. 
(Pausa.) 

Pere.  (Mirant  el  lloch  del  Andreu.)  Diantre 

de  xicot  que  cada  dia  fassi  la  mateixa. 
Àngela.  Y  deixal  estar,  ja  vindrà. 
Mariona.  Deu  tenir  feina,  quan  no  es  aquí.. 
Pere.  Si  feyna,  Mal  llamp... 
Avi.  Y  no  vos  amohineu,  ja  farà  cap. 
Pausa. 

ESÇENA  VIII 

Dits  y  lluís/  demostrant  alegria 

Lluis.  Bona  nit  y  bon  profit. 
Mariona.  (S'aixeca  y  va  cap  a  ell.)  Y  ara  ja 
tornes? 

Àngela.  Y  tal!  poch  pensava  en  tu  ara* 
Lluis.  Vinch  a  donarvos  una  bona  nova. 

Avi.  Apa  aboca,  si  es  alegra. 

Lluis.  Y  tant  si  ho  es! 

Mariona.  Digues,  digues'l  qu'es. 

Pere.  Apa  home,  no't  fassis  pregar. 

Lluis.  Donchs  es  que  ja  no  vaig  a  servir. 

Mariona.  De  debò? 

Lluis.  Si,  Mariona,  de  debò. 

Avi.  Conta,  conta  com  ha  anat  això. 

Lluis.  Donchs  mireu  com  que  ja  ho  havia 
provat  tot  tant  sols  me  restava,  un  recurs, 
avuy  The  anat  a  recórrer.  Y  aquest  últim 
recurs  era'l  senyor  Rafel. 

Pere.  Es  un  bon  home  de  debò  aquest  se- 
nyor. 

Lluis.  Y  tant  si  ho  es.  Ja  veureu  que  ales- 
hores quan  he  sortit  d'aquí,  m'en  he  anat 
a  casa  seva  y  li  he  contat  lo  que  feya'l  cas. 
Tenia  una  por  jo  de  que  m'enjegués, 

Mariona.  Y  que  t'ha  dit,  què  t'ha  dit? 

Lluis.  M'ha  dit,  «Mira  Lluis  tot  això  qu'em 
demanes,  ja  volia  jo  fertho  sense  tu  dirme 
rès,  però  ja  que  m'ho  has  demanat,  ja  t'ho 
dich  desd'ara  que  pots  estar  tranquil.  De 
tot  m'encarrego  jo.» 

Avi.  Quin  home! 

Àngela.  Ja  pots  ben  agrahirli. 

Lluis.  Sort  d'ell  o  sinó... 

Avi.  Gom  hi  ha  mon  que  t'has  escapat  d'una 
y  bona. 

Maviona.  Quina  alegria  sento! 
Àngela.  Ja  pots  estar  ben  contenta  Mariona, 
ja! 

Avi.  (A  Mariona.)  Apa  tú,  prou  festejar  que's 
hora  de  la  manduca.  (Mariona  se'n  va  a 
seure.)  (A  Lluis,)  Y  tú  què  no  vols  sopar? 

Lluis.  No,  que  la  mare  m'esperaria.  Però..* 

Pere.  Però  què?  Què  hi  ha  de  nou? 

Llui8.  OhI  ja  ho  sab  la  Mariona. 

La  Mariona  se'l  mira  y  baixa 
'1  cap  vergonyosa. 

Pere.  Ja  vos  esplicareu  més  clar. 

Lluis.  Com  que  vàreu  dirme  que  si  sortia  bé 

de  la  quinta,  podríem  tractar  del  nostre 

casament. 

Àngela.  Ah!  redimonü  Aquet  parell  ja  se'ns 

volen  casar! 
Avi.  Si;  es  cert  lo  que  vareig  dirte. 

Trist. 

Pere.  Què  hi  dius  tú  Mariona? 

Mariona.  Oh  jo  lo  que  ell  vulgui. 

Àngela.  Mira  la  mosca  morta. 

Avi  (Plorant,)  Pobre  de  mí. 

Pere.  Y  ara,  què  teniu  Pare? 

Mariona.  (Acostanshi  amorosa,)  Avi,  avi  què 

teniu? 
Avi.  Tú'm  fas  plorar. 
Mariona.  Qui  jo? 

Avi.  Si  tú,  ves  com  quedaré  jo  sense  lú, 

Lluis.  Tot  s'arreglarà  home. 

Pere.  Donchs  mira  Lluis,  aixís  "si  vosaltres 

teniu  algun  dia  pensat... 
Lluis.  Mes  m'estimo  demà  que's  festa,  ving  u 

la  mare  y  entre  tots  destinarem,  oy  Ma 

riona? 
Mariona.  M'es  igual. 
Àngela.  Com  volgueu. 
Lluis.  Si,  si,  ho  farém  aixís,  apa  donchs  que 

me'n  vaig  a  sopar. 
Avi*  Adeu  noy  si  t'en  vàs, 

Lluís  Si  m'envaig  que  la  Mare  passaria  cuu 
dado. 

Mariona.  Vindràs  aviat,  eh?  Que  nosaltres 

desseguida  estarém. 
Lluís.  Si  tot  seguit,  bona  nit. 
Tots.  Bona  nit. 

Mariona  acompanya  a  Llui 
fins  a  la  porta.  ^ 

Llu  is.  (Tocantli  la  cara.)  Fins  després  bu~ 
fona. 

S'en  va. 

ESCENA  IX 

Dits  meny  lluís 

Avi.  Qu'esíà  content  pobre  xicot! 

Ang  ela.  Ja  ha  tingut  una  bona  sort,  ja! 

Avi.  (A  Mariona.)  Y  tú  que  no  estàs  contenta? 

Mariona.  Molt  avi. 

Pausa. 

Àngela.  (A  Mariona.)  Porta  les  monjetes, 
porta. 

Mariona  (S'aixeca  y  s'en  va  )  Tot  seguit. 

Pere  s'aixeca  va  fins  a  la  porta 
y  mira  fora'l  carrer  torna  a 
sentarse  mostrantse  impa- 
cient. 

Pere  (Baix  per  ell.)  Ni  raay  que  vinguésl 

Àngela.  Què  tens  Pere? 

Pere.  Rès,  rès,  avuy  que  volem  sortir  a  do- 
nar el  vol  aquell... 

Avi.  Ja  vindrà  home  no  t'amoinis. 

Pere.  Ves  ahont  deu  ésser.  A  jugarse  els 
guanys  a  ben  segur. 

Avi.  Qui  sab  Mare  de  Deu. 

Àngela.  Sempre  penses  lo  pitjor. 

Pere.  Pensa  mal  y  no  erraràs. 

Pausa.  Surt  la  Mariona  ab 
una  plata  de  monjetes  y  una 
d'enciam. 

Mariona.  Apa  que  son  calentes. 

Tots  van  posantse'n  a  sos 
plats 

ESCENA  X 

DltS  y  ANDREU 

Andreu  vestit  de  ganader. 
Brusa  blava  un  xiquet  llarga 
y  una  vara  ab  corretja  al  cap 
damunt.  Es  treu  la  gorra  y 
la  rebat  junt  ab  la  vara  pert 
demunt  les  cadires  sense  dir 
una  paraula  s'assenta  j's  posa 
a  menjar  la  sopa. 

AvS.  Bona  nit  noy. 

Carinyós  y  EU  no  contesta. 

Pere.  Què  no  ho  sents  qüe't  diu'l  Pare? 

Andreu.  Què  voleu?  No  m'amoineu. 

Àngela.  Què  no  ha  anat  bé  la  venda? 

L'Andreu  fa  un  gest  esquit- 
llant la  resposta. 

Pere.  Quin  posat!  constesta  d'una  vegada. 

Andreu.  Però  què  voleu.  No  se'l  que'm  pre- 
gunteu tampoch.  Qu'esteu  empalagossos 
avuyl 

Pere.  Tú  ets  l'empalagós.  Sembla  que  hagi 
arrivat  una  bèstia. 

Andreu.  Com  que  ja  m'hi  teniu  per  una  bès- 
tia. 

Avi.  Massa  que  t'estimem  encara  això'ns 
pert. 

Àngela.  Y  ben  net  que  sí.  Ves  ab  que  surt 
aquest  poca  solta. 

Mariona  mira  a  un  y  altre 
tement  un  escàndol. 
Pere.  No  t'hi  portessis  com  una  bèstia,  no 

t'hi  tindríem...  Mal  fill! 
Andreu.  Mal  fill!  M...  va,  va,  valdrà  més  que 
calli. 

Pere.  Sí,  ja  valdrà  més. 

Avi.  Però,  què  tens!  què't  passa?  Còm  hi  ha 
món,  quina  arrivada. 

Pere.  Què  voleu  que  tingui?  Pregunteüli  de 
ahont  vé  y  ho  sabreu  lo  que  té. 

Avi.  Que  no  s'ha  venut  gayre?  digues,  con- 
testa. 

Andreu.  Sí,  home,  la  venda  array,  però... 

Àngela.  Però  què?  què  ha  passat? 

Aixecantse  de  la  taula  y 
anant  a  seure  en  una  cadira 
apartada. 

Andreu.  Aneu  ai  botabàn.  Feu  més  pregun- 
tes que  un  confessor.  Vaja  un  sopar. 

Mariona.  (A Àngela)  Deixeulo  estar. 

Andreu.  Sí,  deixeume  estar. 

Pere.  (Anant  cap  a  V Andreu).  Deixarte  estar, 
eh?  Oh  nó,  are  jo't  demano  el  compte. 

Andreu.  Quin  compte?  qué  voleu  are? 

Pere.  Els  diners  del  mercat,  apa,  cuyta. 

Andreu.  Ahont  aneu  ab  això  are?  Ja'n  parla- 
rem un'altra  hora. 

Àngela.  Deixel  estar,  Pere. 

Mariona.  Sí,  Pere,  no  vos  hi  enfadeu. 

Avi.  Ay,  Senyor.  Si  mos  pares  visquessin! 

Pere.  Còm?  deixarlo  estar,  mayl 

Andreu-  Y  bé:  què  volue? 

Pere.  Quin  cinisme!  £1  compte  vull. 

Andreu.  Y  aneune  a  robar,  si'n  voleu,  de 
quartos.  Quina  fam!  Tot  just  un  home 
arriva  del  trevall,  ja  li  volen  els  quarros, 
com  si  jo  no  me'ls  hagués  guanyats...  Vos- 
altres a  n'aquí  tranquils  gandulejant  y  jo 
allà  a  ciutat  a  irevallar  com  un  negre;  y  té 
arrivo  y  no  més  els  quartos. 

Avi.  Poca  vergonya! 

Andreu;  (Ab  sorna).  Val  més  poca  que  gens, 
ho  sentiu,  Xaruch? 

Avi.  Què  vols  dir  ab  això,  insolent? 

Acalorantse. 

Mariona.  (Deturantlo).  Deixeulo,  avi. 

Àngela.  Fill,  per  l'amor  de  Deu,  pòsat  ab  re- 
flexió. 

Pere  Quants  caps  de  bestiar  has  vengut? 
Andreu.  Tots! 

Pere.  Aleshores,  vinguen  les  doue  unses. 

Andreu.  Ja  ho  trobarem.  No  les  tinch  are. 

Pere.  {Fora  de  sí).  Còm  que  no  les  tens? 

Àngela  y  Mariona  s'arrapen  y 
l'avi  està  prop  d'en  Pere. 

Andreu.  No...  no  les  tinch. 

Pere.  Ah,  lladre!  (Agafantlo  y  fentlo  alsar). 

Què  n'has  fet? 
Andreu.  No  ho  sé...  les... 
Avi.  Ajudeunos, Senyor! 
Pere.  No  ho  sabs?  Lladre  més  que  lladre. 

Fins  la  pell  te  jugaràs. 
Àngela.  Ditxós  jochí 

Andreu  Mireu,  pare,  que  això  de  lladre  no 

m  ho  he  sentit  may  y... 
Pere.  Ets  més  que  lladre.  Que  ns  mates  a 

tots. 

Andreu  alsa  una  cadira  que 
va  per  descarregar  sobre  d'en 
Pere,  però  la  Mariona  que  ho 
veu  hi  corre  y  abrassantlo  el 
detura. 

Mariona.  Andreu:  què  fas!  es  el  teu  pare. 

Andreu.  Vés,  deixe'manar. 

La  rebot  per  terra.  L'avi  va  a 
recullir  a  Mariona. 

Pere.  Ja  sabs  lo  què  has  fet?  Fora,  fora  de 
casa. 

Acalorat. 

Avi.  Ets  la  nostra  perdició,  la  nostra  ruina. 
Andreu.  Mireu,  vellot,  que  tinch  les  sanchs 
al  cap  y... 

Avi  Ah!  si  els  meus  pares  fossin  vius,  se  mori- 
rien de  pena.  Pobra  casa!  Tú  l'has  tirada  a 
terra. 

Andreu.  Jo? 

Àngela.  Sí,  tú:  més  val  que  no'n  parlis. 

Avi.  Aquest  jocb  es  la  teva  perdició. 

Pere.  Prou  discutir!  Andreu,  allí  hi  ha  la 
porta  y  que  may  més  se't  vegi  per  aquí. 

Àngela  y  Mariona.  (Plorant).  Pere,  ja's  tor- 
narà bò. 

Pere.  Rés,  rés  de  plors.  A  fora,  vesten  ben 
lluny,  ben  lluny,  que  may  més  se  sàpiga 
rès  de  tú,  mal  filí. 

Andreu.  Es  a  dir  que'm  treyeu? 

Avi.  Sí,  a  fora;  no'n  mantenim  de  lladregots 
nosaltres. 

L'Andreu  no  pot  contenirs  y 
abalansantse  sobre  l'avi  l'aga- 
fa pel  coll. 

Andreu.  Lladre,  lladre,  eh?  Que  no  ho  diheu 
are?  Apa. 

Avi.  {Extrem...)  Ma...  ri...  o...  na... 

Mariona.  (Hi  corre).  Avi,  Avi! 

L'Andreu  deixa  l'Avi  y  aquest 
cau  a  tera. 

Àngela.  Avi,  avi,  (Plorant  y  palpantló).  Però 
si  es  mort! 

Mariona.  Es  mort. 

L'Andreu  queda  dret  al  costat 
de  l'avi,  mirantse!  y  estirant- 
se  els  cabells. 

Andreu.  Què  he  fet! 

Pere.  Assessí  el  meu  fill?  Quina  deshonrà! 

Cau  abatut  sobre  una  cadira, 

Andreu.  Pobre  avi! 

S'ajup  y's  queda  ab  el  cap  so 
breMs  genolls.  Pausa.  Sols  se 
senten  els  plors  de  les  dones. 
Al  detora  se  senten  els  chors 
de  les  caramelles  que  cauten. 
L'Andreu  ho  sent  y  escolta 
atentament  dugués  o  tres  co- 
pies. S'ha  oblidat  de  moment 
lo  que  acabava  de  fer  y  en 
son  rostre  s'hi  nota  la  alegria 
de  joventut  que  li  porten  els 
chors,  però  de  sobte's  tomba 
y  veyent  a  l'avi  mort  s'aixeca 
y  ananssen,  diu: 

Andreu.  Quin  fàstich!  quin  fàstich! 

Se'n  va.  Mariona  s'aixeca  y 
va  fins  a  la  porta  per  mirar  a 
l'Andreu.  Entra  en  Lluis  mu- 
dat y  topant  ab  ella,  no  s'ha 
adonat  de  la  desgracia. 

Lluis.  Ap3,  Mariona,  que'ls  chors  ja  venen! 
Mariona.  Mira  l'avi. 

Plorant. 

Lluïs  (Adelaniantse)  Mort? 

IWIariona.  Sí,  mort.  L'Andreu... 

El  plor  la  ofega.  Lluis  se  des- 
cobreix. 

Lluis.  Pobre  avi...  (Pels  chors)  Quines  absol- 
tes més  alegres. 

Encar  se  senten  els  chors. 
CHOR  FINAL 

L'alegre  Pasqua  florida 
altre  volta  n'ha  arrivat 
y  en  mon  cor  s'hi  es  despertat 
novell  amor  que'm  dona  vida. 

Tendre  floreta  flayrosa 

del  jardí  del  nostre  cor 

tendre  floreta  ufanosa 

tota  radianta  d'amor, 

TELÓ 

